b'\n_START_ARTICLE_\nARA Guerrico (P-32)\n_START_SECTION_\nPalvelus\n_START_PARAGRAPH_\nVain kuukausi palvelukseen oton j\xc3\xa4lkeen alus osallistui Chilen vastaisiin toimiin operaatio Soberan\xc3\xadassa. Alus osallistui Falklandin sotaan ja se  oli mukana Etel\xc3\xa4-Georgian valtauksessa. Alus vaurioitui valtauksessa Britannian merijalkav\xc3\xa4en aseiden tulessa, ja se joutui kolmeksi vuorokaudeksi telakalle kunnostettavaksi ennen kuin se pystyi liittym\xc3\xa4\xc3\xa4n sisaraluksiinsa, jotka operoivat Falklandin pohjoispuolella Task Group 79.4:ss\xc3\xa4. Espora-luokan korvettien astuttua palvelukseen 1985 aluksen viirinumeroksi vaihdettiin P-32._NEWLINE_Aluksen tukikohtana oli 1994 Roosevelt Roadsin laivastoasema, kun se osallistui Haitissa operaatio Uphold Democracyyn. Se oli my\xc3\xb6s Buenos Airesissa ja Rio de Janeirossa Tall Ship Race -purjehduksen avustajana. Aluksen kotisatamana on Mar del Plata, ja sen normaalipalvelukseen kuuluu Argentiinan laajennetun talousalueen kalastuksenvalvonta. Alus on pid\xc3\xa4tt\xc3\xa4nyt vuosien aikana alueelta useita luvattomasti kalastaneita troolareita.'